ai4bharat/Pralekha huggingface dataset:
ప్రధాన మంత్రి కార్యాలయం
2021 డిసెంబరు 26నాటి ‘మన్ కీ బాత్’ కోసం అభిప్రాయాలు పంచుకోవాల్సిందిగా పౌరులకు ప్రధానమంత్రి పిలుపు
ప్రధానమంత్రి శ్రీ నరేంద్ర మోదీ 2021 డిసెంబరు 26న తాను నిర్వహించే ‘మన్ కీ బాత్’ కార్యక్రమం కోసం అభిప్రాయాలను పంచుకోవాల్సిందిగా ప్రజలకు పిలుపునిచ్చారు.
ఈ మేరకు ఒక ట్వీట్ ద్వారా ఇచ్చిన సందేశంలో-
“నేను ఈ సంవత్సరం చివరిదైన ‘మన్ కీ బాత్’  కార్యక్రమాన్ని ఈ నెల 26న నిర్వహించనున్న నేపథ్యంలో అనేక సూచనలు అందుతున్నాయి. ఇవన్నీ దేశంలోని అనేక విభిన్న ప్రాంతాలకు సంబంధించినవిగా ఉంటాయి. దీంతోపాటు క్షేత్రస్థాయిలో మార్పులు తెచ్చేందుకు కృషి చేస్తున్న అనేకమంది వ్యక్తుల జీవన యానాన్ని ప్రతిబింబిస్తాయి. ఇందులో భాగంగా మీ అభిప్రాయాలను పంచుకోవడం కొనసాగించండి” అని ఆయన అందులో పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
పోస్ట్ ఆఫీస్లలో 100 శాతం కోర్ బ్యాంకింగ్ వ్యవస్థను నిర్ధారించడానికి వ్యూహం అమలు బడ్జెట్ అనంతరం వెబ్నార్లో ఈ అంశం చర్చించబడింది
- గ్రామీణాభివృద్ధి మంత్రిత్వ శాఖ ఆధ్వర్యంలో ఆర్థిక మరియు బ్యాంకింగ్ సేవలను అందించడానికి పోస్టల్ నెట్వర్క్ను ఉపయోగించే విషయమై కూడా చర్చ
“ప్రతీ పౌరునికి చేరువకావడం” అనే అంశంపై బడ్జెట్ అనంతరం వెబ్నార్లో చర్చ నిర్వహించబడింది. కోర్ బ్యాంకింగ్ వ్యవస్థను.. 100 శాతం పోస్టాఫీసులలో ఇంటర్ఆపరబుల్ పోస్టాఫీసు ఖాతా పరిధిలోనికి తీసుకురావడానికి సంబంధించిన బడ్జెట్లో చేసిన ప్రకటన మరియు గ్రామీణ పేదలు ముఖ్యంగా మహిళల జీవితాలపై దాని ప్రభావం గురించి ఇందులో చర్చించబడింది. భారత ప్రధాన మంత్రి శ్రీ నరేంద్ర మోదీ వెబ్నార్ ప్రారంభంలో ప్రసంగించారు. "ఎనీటైమ్ ఎనీవేర్ బ్యాంకింగ్ సర్వీసెస్ అండ్ ఇంటరాపరబుల్ సర్వీసెస్ త్రూ ఇండియా పోస్ట్" అనే అంశంపై "గ్రామీణ పేదలందరికీ ప్రత్యేకించి మహిళలకు తగిన జీవన ఉపాధి ఎంపికలు మరియు ఆర్థిక సేవలను పొందేలా హామీ ఇవ్వడంష అనే అంశంపై కేంద్ర గ్రామీణ అభివృద్ధి మరియు పంచాయతీరాజ్ శాఖ మంత్రి శ్రీ గిరిరాజ్ సింగ్ అధ్యక్షతన ఈ కార్యక్రమం జరిగింది. ఇందులో నీతి ఆయోగ్ మరియు ఇతర ఏజెన్సీల నుండి నిపుణులు మరియు దేశంలోని వివిధ ప్రాంతాల నుండి పోస్టాఫీసు స్కీమ్లతో సంబంధం ఉన్న పెద్ద సంఖ్యలో ప్రజలు మరియు వాటాదారులు దీనికి హాజరయ్యారు. పోస్టాఫీసు ఖాతాల కోసం ఇంటర్ఆపరబుల్ సర్వీస్ను అమలు చేయడంతోపాటు 100 శాతం కోర్ బ్యాంకింగ్ వ్యవస్థను నిర్ధారించే అమలు వ్యూహంపై కూడా విస్తృత చర్చ జరిగింది. కేంద్ర
గ్రామీణాభివృద్ధి మంత్రిత్వ శాఖ ఆధ్వర్యంలో ఆర్థిక మరియు బ్యాంకింగ్ సేవలను అందించడానికి పోస్టల్ నెట్వర్క్ను ఉపయోగించడం యొక్క అవకాశాలను అన్వేషించే మార్గాల విషయమై కూడా ఈ చర్చలో పాల్గొనేవారు చర్చించారు. నీతి ఆయోగ్ నుండి విశిష్ట నిపుణుడు శ్రీ అజిత్ పాయ్, క్రెడిట్, ఆర్థిక అక్షరాస్యత మరియు ఆర్థిక చేరిక యొక్క మొత్తం సాధనలో పోస్టాఫీసు గణనీయమైన పాత్ర పోషిస్తుందని నొక్కి చెప్పారు. వెబ్నార్లో చర్చ నుండి ఉద్భవించే కార్యాచరణ అంశాలను సకాలంలో తగిన విధంగా అమలు చేయడానికి డిపార్ట్మెంట్ వివరాలతో కూడిన రోడ్మ్యాప్ను సిద్ధం చేస్తుంది.
రైల్వే మంత్రిత్వ శాఖ
రైళ్ళ పునరుద్ధరణ, ప్రయాణీకుల ప్రయాణాలపై ప్రసారమాధ్యమాల అసత్య నివేదికలు : ప్రసార మాధ్యమాలకు సలహా
గత రెండు రోజులుగా వివిధ ప్రసార మాధ్యమాలు ప్రయాణీకులను గందరళగోళానికి గురిచేసే విధంగా అసత్య వార్తలను ప్రచారం చేస్తున్నాయి. కొన్ని ప్రసార మాధ్యమాలు ప్రకటించిన తేదీన ఎన్ని రైళ్ళు ప్రారంభించనున్నాయో కూడా ఇస్తున్నారు.
ఈ విషయంలో వివిధ ప్రసార మాధ్యమాలకు తెలియజేయునది ఏమనగా రైళ్ళ పునరుద్ధరణ గురించి ఇంకా ఏ నిర్ణయం తీసుకొనబడలేదు, కావున ఇటువంటి విపత్కర పరిస్థితుల్లో, ఈ విషయాలపై అనవసర,అసత్య వార్తలను ప్రజల్లోకి పంపడం వలన ప్రజల్లో గందరగోళం సృష్టించడమే అవుతుంది. కావున ఈ విషయంపై అనవసరమై, ఆధారంలేని అసత్య వార్తలను ప్రచురించడం కానీ లేదా ప్రసారం చేయడం కానీ చేయరాదని వివిధ ప్రసార మాధ్యమాలను కోరటమైనది. లాక్డౌన్ తదనంతరం రైలు ప్రయాణాల గరించి ప్రయాణీకులతోపాటు అందరు భాగస్వాములకు ప్రయోజనాన్ని కూర్చే విధంగా తగిన నిర్ణయాన్ని రైల్వేలు తీసుకుంటుందని. ఈ విషయమై ప్రభుత్వం ఏ నిర్ణయమైనా తీసుకున్నట్లైతే ప్రచార ప్రసార మాధ్యమాలకు తప్పకుండా తెలియజేయబడుతుంది.
(
ఆర్థిక మంత్రిత్వ శాఖ
ఇందిరాగాంధీ అంతర్జాతీయ విమానాశ్రయంలో గుళికల రూపంలో ఉన్నఒక కిలో కొకైన్ను ప్రయాణీకురాలి కడుపులో గుర్తించి స్వాధీనం చేసుకున్న కస్టమ్స్ అధికారులు
న్యూఢిల్లీ అంతర్జాతీయ విమానాశ్రయంలో కస్టమ్స్ అధికారులు సరికొత్త రీతిలో సాగుతున్న మాదకద్రవ్యాల రవాణాను గుర్తించి ఛేదించారు. అత్యంత శ్రద్ధతో డేగ కళ్ళతో తనిఖీలు నిర్వహిస్తున్న అధికారులు కొకైన్ అక్రమ రవాణాను అరికట్టారు. గుళికల రూపంలో కొకైన్ ను మింగి దానికి అక్రమంగా తరలించడానికి జరిగిన ప్రయత్నాలను కస్టమ్స్ అధికారులు భగ్నం చేశారు . దీనికి సంబంధించి వివరాలు ఇలా ఉన్నాయి.
కొన్ని రోజుల కిందట ఉగాండా కి చెందిన ఒక ప్రయాణికురాలు ఇందిరాగాంధీ అంతర్జాతీయ విమానాశ్రయానికి చేరుకున్నారు. టెర్మినల్ -3 వద్ద ప్రయాణికురాలి అధికారులు గుర్తించారు. ప్రయాణికురాలి కదలికలు, ప్రవర్తన అసహజంగా ఉండటంతో అధికారులు ఆమెను ఆపి ప్రశ్నించారు. మానవతా దృక్పధంతో ఆమెకు సహాయం అందించాలని అధికారులు భావించారు. అధికారులు నుంచి సహాయం తీసుకునేందుకు నిరాకరించిన ప్రయాణికురాలు వారితో మాట్లాడేందుకు కూడా విముఖత వ్యక్తం చేశారు. అదే సమయంలో ఆమె ఇబ్బంది పడుతున్నట్లు అధికారులు గుర్తించారు.
ప్రయాణికురాలి అసహజ ప్రవర్తన అధికారులకు అనుమానం కలిగించింది. దీనితో అధికారులు సదరు ప్రయాణికురాలిని జాగ్రత్తగా గమనించడం ప్రారంభించారు. గ్రీన్ గ్రీన్ ఛానల్ను దాటి అంతర్జాతీయ నిష్క్రమణ ద్వారం వద్దకు వచ్చిన ఆమెను కస్టమ్స్ అధికారులు అడ్డుకున్నారు. తరచి తరచి ప్రశ్నించడంతో ఆమె 91 మత్తుపదార్థాల క్యాప్సూల్స్ను మింగినట్లు వెల్లడించింది.
ఆరోగ్యపరమైన అత్యవసర పరిస్థితి కావడంతో అధికారులు ప్రయాణికురాలని ఆర్ఎంఎల్ ఆసుపత్రిలో చేర్చారు. ఎక్స్ రే లో సదరు ప్రయాణికురాలి కడుపులో 91 గులికెలు ఉన్నట్టు పెద్దపేగు కింద, పై భాగాలు గులికెలతో నిండిపోయి వున్నాయి. నిపుణులైన వైద్యుల పర్యవేక్షణలో వాటిని వెలికి తీశారు. మొత్తం ఆమె కడుపులో నుంచి 91 గుళికలు బయట పడ్డాయి.
ఈ ప్రక్రియ పూర్తి కావడానికి అనేక రోజులు పట్టింది. ఈ సమయంలో కస్టమ్స్ అధికారులు గట్టి నిఘా ఉంచారు. ఈ గులికెలను పౌడర్ రూపంలో ఉన్న కొకైన్తో నింపారు. పట్టుబడిన కొకైన్ బరువు 992 గ్రాముల వరకు ఉంది.
కోలుకున్న ప్రయాణికురాలిని కస్టమ్స్ అధికారులకు ఆస్పత్రి అధికారులు అప్పగించారు. ఎన్ డి పి ఎస్ చట్టం,1985 లోని సెక్షన్ 43 కింద కేసు నమోదు చేసిన అధికారులు 29.12.2031 న ఆ మహిళను అదుపులోకి తీసుకుని అరెస్టు చేశారు. కేసు విచారణ కొనసాగుతోంది.
ప్రధాన మంత్రి కార్యాలయం
నవ్రేహ్ సందర్భం లో ప్రజల కు శుభాకాంక్షల ను తెలిపిన ప్రధాన మంత్రి
నవ్ రేహ్ సందర్భం లో ప్రతి ఒక్కరి కి శుబాకాంక్షల ను ప్రధాన మంత్రి శ్రీ నరేంద్ర మోదీ తెలియజేశారు.
ప్రధాన మంత్రి ఒక ట్వీట్ లో -
‘‘నవ్ రేహ్ విశిష్ట సందర్భం లో ఇవే నా శుభాకాంక్షలు.’’ అని పేర్కొన్నారు.
ప్రధాన మంత్రి కార్యాలయం
శ్రీ నంద్ కుమార్ సింహ్ చౌహాన్ మృతి పట్ల సంతాపం తెలిపిన ప్రధాన మంత్రి
శ్రీ నంద్ కుమార్ సింహ్ చౌహాన్ మరణం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘ఖండ్ వా నుంచి లోక్ సభ ఎంపి గా పనిచేస్తూ వచ్చిన శ్రీ నంద్ కుమార్ సింహ్ చౌహాన్ గారి మరణ వార్త విని దు:ఖం కలిగింది. పార్లమెంటరీ ప్రొసీడింగ్స్ కు ఆయన అందించిన తోడ్పాటు లు, ఆయన కనబర్చిన సంస్థాగత నైపుణ్యాలు, మధ్య ప్రదేశ్ అంతటా బిజెపి ని బలపరచడానికి ఆయన చేసిన ప్రయత్నాలకు గాను ఆయన ను స్మరించుకోవడం జరుగుతుంది. ఆయన కుటుంబానికి ఇదే నా సంతాపం. ఓమ్ శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
నీతి ఆయోగ్
క్లౌడ్ నైపుణ్యాభివృద్ధి మెరుగుదల, విద్యా సాంకేతిక రంగంలో నూతన ఆవిష్కరణలకు అంకుర సంస్థల అభివృద్ధికి కృషి చేయనున్న అటల్ ఇన్నోవేషన్ మిషన్, ఎడబ్ల్యుఎస్
విద్యార్థుల్లో క్లౌడ్ కంప్యూటింగ్ నైపుణ్యాలను మెరుగుపరచడం ద్వారా దేశంలో వినూత్న ఆవిష్కరణలను ప్రోత్సహించి, క్లౌడ్ ద్వారా విద్యా సమస్యల పరిష్కారానికి సాంకేతిక మార్గాలను రూపొందించే అంశంలో ఔత్సాహిక పారిశ్రామికవేత్తలకు సహాయసహకారాలను అందించడానికి కలసి పనిచేయాలని అటల్ ఇన్నోవేషన్ మిషన్, అమెజాన్ వెబ్ సర్వీసెస్  నిర్ణయించాయి. దీనికి సంబందించిన ఒప్పందంపై అటల్ ఇన్నోవేషన్ మిషన్,ఎడబ్ల్యుఎస్ సంతకాలు చేశాయి. దీనిప్రకారం భారతదేశంలో ఎడబ్ల్యుఎస్ విక్రయాలు, మార్కెటింగ్ కార్యకలాపాలను అమెజాన్ వెబ్ సర్వీసెస్ చేపడుతుంది. ఒప్పందం కింద క్లౌడ్ సంబంధిత అంశాలపై విద్యార్థులు, అధ్యాపకులకు త్వరితగతిన అవగాహన కల్పించడానికి అమెజాన్ సంస్థ ప్రపంచవ్యాపితంగా అమలుచేస్తున్న ఎడబ్ల్యుఎస్ ఎడ్యుకేట్ కార్యక్రమాలను దేశంలో అటల్ ఇన్నోవేషన్ మిషన్ అమలు చేస్తుంది. ఈ కార్యక్రమం కింద ప్రోగ్రామ్ క్లౌడ్ కంప్యూటింగ్ లో ప్రాథమిక అంశాలైన క్లౌడ్ స్టోరేజ్, వర్చువల్ కంప్యూట్ పవర్, వెబ్ హోస్టింగ్, ఆర్టిఫిషియల్ ఇంటెలిజెన్స్, మెషిన్ లెర్నింగ్ మరియు వర్చువల్ రియాలిటీ లాంటి అంశాలపై దేశంలో వున్న 7000 కి పైగా అటల్ టింకరింగ్ ల్యాబ్స్ లో విద్యార్థులకు శిక్షణ ఇస్తారు. అటల్ టింకరింగ్ ల్యాబ్స్ పర్యవేక్షకుల నైపుణ్యాలను మెరుగుపరచడానికి ఎడబ్ల్యుఎస్ కార్యక్రమాలను అమలు చేస్తుంది. విద్యార్థులకు అవసరమైన వనరులు, పరికరాలను సమకూర్చి వారు క్లౌడ్ లో పరిష్కారాలను కనుగొనేలా చూడడానికి ఎడబ్ల్యుఎస్ సహకరిస్తుంది.
వినూత్న విద్య మరియు అభ్యాస పరిష్కారాలను రూపొందించే అంశంలో అంకుర సంస్థల స్థాపనను ప్రోత్సహించడానికి దోహదపడే ఎడ్ టెక్ కార్యక్రమాన్ని అటల్ ఇన్నోవేషన్ మిషన్ అమలు చేస్తుంది. ఈ కార్యక్రమాన్నిదాదాపు 80 అటల్ ఇంక్యుబేషన్ సెంటర్లు, అటల్ కమ్యూనిటీ ఇన్నోవేషన్ సెంటర్లలో అమలు చేస్తారు. వీటిద్వారా లబ్ద్ధిదారులను గుర్తించి వారికి అవసరమైన శిక్షణా కార్యక్రమాలను అటల్ ఇన్నోవేషన్ మిషన్ చేపడుతుంది.
ఎడబ్ల్యుఎస్ తో కుదిరిన అవగాహన వల్ల దేశంలో యువతలో డిజిటల్, వెబ్ ఆధారిత పరికరాల వినియోగంలో శిక్షణ ఇవ్వడం ద్వారా వినూత్న నూతన ఆవిష్కరణలు చోటుచేసుకోవడానికి, ఔత్సాహిక పారిశ్రామిక వేత్తలను ప్రోత్సహించడానికి అవకాశం కలుగుతుందని అటల్ ఇన్నోవేషన్ మిషన్ డైరెక్టర్ ఆర్. రమణన్ తెలిపారు. దేశంలో వున్న అటల్ ఇన్నోవేషన్ మిషన్ కేంద్రాల్లో ఎడ్ స్టార్ట్ కార్యక్రమంతో అంకుర సంస్థల స్థాపనను ప్రోత్సహించడంతో పాటు వాటి ఆవిష్కరణలకు వాణిజ్య సహకారాన్ని అందించడానికి చర్యలు తీసుకుంటామని ఆయన వివరించారు.
2025 నాటికి భారతదేశంలో డిజిటల్ నైపుణ్యం కలిగిన కార్మికులు తొమ్మిది రెట్లు ఎక్కువగా అవసరముంటారని ఎఐఎస్పిఎల్, ఎడబ్ల్యుఎస్ ఇండియా, దక్షిణాసియా అధ్యక్షుడు రాహుల్ శర్మ వెల్లడించారు. ఈ అంశం ఆల్ఫాబెటా సంస్థతో కలసి ఎడబ్ల్యుఎస్ నిర్వహించిన అధ్యయనంలో వెల్లడయ్యిందని ఆయన చెప్పారు. క్లౌడ్ కంప్యూటింగ్ సాంకేతిక అభివృద్ధి, పారిశ్రామికవేత్తలకు శిక్షణ ఇచ్చి డిజిటల్ నైపుణ్యాలను మెరుగుపరచడానికి తాము సిద్ధంగా ఉన్నామని ఆయన అన్నారు. అటల్ ఇన్నోవేషన్ మిషన్ తో కలసి భారతదేశానికి చెందిన విద్యార్థుల్లో నైపుణ్యాలను మెరుగుపరచి వారికి తగిన శిక్షణ ఇస్తామని అన్నారు.
ఈ కార్యక్రమాలతో పాటు వర్కుషాపులు, సదస్సుల నిర్వహణ, క్లౌడ్ అంశాలపై పోటీలను నిర్వహించడం, స్థానిక సమస్యల పరిష్కార అంశాలలో కూడా అటల్ ఇన్నోవేషన్ మిషన్ తో కలసి ఎడబ్ల్యుఎస్ పనిచేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
179 రోజుల తరువాత చికిత్సలో ఉన్న
కోవిడ్ బాధితులు 2.54 లక్షలకు తగ్గుదల
7 రోజులుగా మృతులు రోజుకు 300 లోపే
భారతదేశంలో చికిత్సపొందుతూ ఉన్న కోవిడ్ బాధితుల సంఖ్య క్రమంగా తగ్గుతూ వస్తోంది. అది బాగా తగ్గుతూ ఈ రోజుకు 2.54 లక్షల స్థాయికి పడిపోయి 2,54,254 గా నమోదైంది. ఇది గత 179 రోజులలో అతి తక్కువ స్థాయి. 2020 జులై 6న మొత్తం చికిత్సలో ఉన్నవారి సంఖ్య ఇదే స్థాయిలో 2,53,287 గా ఉండేది. ఇప్పుడు దేశవ్యాప్తంగా ఉన్న బాధితుల వాటా మొత్తం కోవిడ్ పాజిటివ్ కేసులలో 2.47 % మాత్రమే.
ఇటీవలి కాలంలో రోజువారీ నమోదవుతున్న కొత్త కోవిడ్ కేసులు సుమారు 20,000 ఉంటున్నాయి. గడిచిన 24 గంటలలో నమోదైన కేసులు 20,035 కాగా కోలుకున్నవారి సంఖ్య 23,181 గా నమోదైంది. కొత్త కేసులకంటే కోలుకున్నవారు ఎక్కువగా ఉండటం గత 35 రోజులుగా కొనసాగుతోంది.
దేశవ్యాప్తంగా కోలుకున్న కోవిడ్ బాధితుల సంఖ్య 99 లక్షలకు దగ్గరవుతూ 98,83,461 కు చేరింది. కోలుకున్నవారికీ, ఇంకా చికిత్సలో ఉన్నవారికీ మధ్య తేడా క్రమంగా పెరుగుతూ ప్రస్తుతం 96 లక్షలు దాటి 96,29,207 అయింది. కొత్తగా వస్తున్న పాజిటివ్ కేసుల కంటే కోలుకుంటున్నవారి సంఖ్య ఎక్కువగా ఉండటంతో కోలుకుంటున్న శాతాన్ని మెరుగుపరుస్తూ ఈ రోజుకు 96.08% గా నమోదైంది.
కొత్తగా కోలుకున్నవారిలో 77.61% మంది 10 రాష్ట్రాలు, కేంద్ర పాలిత ప్రాంతాలలో నమోదయ్యారు. కేరళలో అత్యధికంగా ఒక్క రోజులో 5,376 మంది కోలుకోగా, మహారాష్ట్రలో 3,612 మంది, పశ్చిమ బెంగాల్ లో 1,537 మంది కోలుకున్నారు.
కొత్తగా నిర్థారణ అయిన కోవిడ్ పాజిటివ్ కేసులలో 80.19% మంది 10 రాష్ట్రాలు, కేంద్ర పాలిత ప్రాంతాలకు పరిమితం కాగా కేరళలో అత్యధికంగా 5,215 కొత్త కేసులు నిన్న నమోదయ్యాయి. మహారాష్ట్ర 3,509 కేసులతో రెండో స్థానంలో ఉంది.
గడిచిన 24 గంటలలో 256 కోవిడ్ మరణాలు నమోదయ్యాయి. వాటిలో 80.47% మరణాలు 10 రాష్ట్రాలలోనే నమోదు కాగా మహారాష్టలో అత్యధికంగా 58 మంది, కేరళలో 30 మంది, పశ్చిమ బెంగాల్ లో 29 మంది చనిపోయారు.
గత వారం రోజులుగా రోజువారీ మృతులు 300 లోపే ఉంటున్నాయి. దీన్నిబట్టి ప్రస్తుతం మరణాలు మొత్తం కేసుల్లో 1.45 శాతానికే పరిమితమైనట్టు తెలుస్తున్నది.
దేశంలో మొత్తం మృతులలో 63% వాటా మహారాష్ట్ర, తమిళనాడు, కర్నాటక, ఆంధ్రప్రదేశ్, ఢిల్లీ రాష్ట్రాలదే.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టెలికమ్యూనికేషన్  సర్వీసెస్ ఇంటర్కనెక్షన్  రెగ్యులేషన్స్, 2017 యొక్క రెగ్యులేషన్ 4ఏ నిబంధనల ప్రకారం షరతులతో కూడిన యాక్సెస్ సిస్టమ్ మరియు సబ్స్క్రైబర్ మేనేజ్మెంట్ సిస్టమ్లను అమలు చేయడానికి పంపిణీ ప్లాట్ఫారమ్ ఆపరేటర్లకు ఆర్డర్
టెలికాం రెగ్యులేటరీ అథారిటీ ఆఫ్ ఇండియా  టెలికమ్యూనికేషన్  సర్వీసెస్ ఇంటర్కనెక్షన్   నిబంధనలు, 2021 ని 11 జూన్ 2021న తెలియజేసింది. ఇది సిఏఎస్ & ఎస్ఎంఎస్ టెక్నికల్ సమ్మతి కోసం ఒక ఫ్రేమ్వర్క్ కోసం అందిస్తుంది. పేర్కొన్న ఫ్రేమ్వర్క్ ఇంటర్కనెక్షన్ రెగ్యులేషన్స్, 2017లో షెడ్యూల్ 9గా పొందుపరచబడింది.
సవరించిన ఇంటర్కనెక్షన్ రెగ్యులేషన్స్, 2017 సిఏఎస్ మరియు ఎస్ఎంఎస్ కోసం ఫ్రేమ్వర్క్ కార్యాచరణ మరియు పర్యవేక్షణను ఊహించింది, ఇది టెస్టింగ్ మరియు సర్టిఫికేషన్ ఏజెన్సీ ద్వారా నిర్వహించబడుతుంది. ట్రాయ్ నియమించబడిన టెలికమ్యూనికేషన్ ఇంజినీరింగ్ సెంటర్ , టెలికమ్యూనికేషన్స్ డిపార్ట్మెంట్, టెలీకమ్యూనికేషన్స్ డిపార్ట్మెంట్, టెస్ట్ షెడ్యూల్స్ మరియు టెస్ట్ ప్రొసీజర్స్ ఫర్ కండిషనల్ యాక్సెస్ సిస్టమ్  మరియు సబ్స్క్రయిబర్ మేనేజ్మెంట్ సిస్టమ్ ”ని తెలియజేసి నిర్వహించడానికి ఇంటర్కనెక్షన్ రెగ్యులేషన్స్, 2017 యొక్క షెడ్యూల్ 9, నిర్వచించిన టెస్ట్ షెడ్యూల్లు మరియు టెస్ట్ ప్రొసీజర్ల ప్రకారం టెస్టింగ్ని నిర్వహించడానికి ఆవశ్యకతలను నెరవేర్చే మరియు గుర్తింపు పొందిన టెస్టింగ్ ల్యాబ్లచే పరీక్షించబడిన మరియు ధృవీకరించబడిన అన్ని ఉత్పత్తులకు ధృవీకరణను అందించే గుర్తింపు పొందిన ల్యాబ్ల జాబితాను ఎంపానెల్/డిక్లేర్ చేస్తుంది. దీని ప్రకారం టీఈసి టెస్ట్ గైడ్లు, ధృవీకరణ విధానాన్ని విడుదల చేసింది. అవి “షరతులతో కూడిన యాక్సెస్ సిస్టమ్  మరియు సబ్స్క్రైబర్ మేనేజ్మెంట్ సిస్టమ్
 యొక్క ధృవీకరణ కోసం సర్టిఫికేషన్ విధానం” మరియు ఇది టెస్ట్ గైడ్ ప్రకారం సిఏఎస్ మరియు ఎస్ఎంఎస్లను పరీక్షించడానికి ఒక ఏజెన్సీని కూడా గుర్తించింది.టీఈసి అటువంటి పరీక్షను నిర్వహించడం కోసం మరిన్ని టెస్టింగ్ ల్యాబ్లకు గుర్తింపు ఇచ్చే ప్రక్రియలో ఉంది.
ధృవీకరణ ప్రక్రియ పంపిణీ ప్లాట్ఫారమ్ ఆపరేటర్లచే అమలు చేయబడిన సిస్టమ్లలో సిఏఎస్ మరియు ఎస్ఎంఎస్ యొక్క ప్రామాణీకరణను ప్రారంభిస్తుంది, ఇది చందాదారులకు మాత్రమే సబ్స్క్రైబ్ చేయబడిన టెలివిజన్ ఛానెల్లను యాక్సెస్ చేయగలదు మరియు తద్వారా పైరసీకి చెక్ను నిర్ధారిస్తుంది. అలాగే బ్రాడ్కాస్టర్లు తమ రాబడిలో న్యాయమైన వాటాను పొందుతారు.
ఈరోజు ఆగస్టు 9, 2023న ట్రాయ్ అన్ని పంపిణీ ప్లాట్ఫారమ్ ఆపరేటర్లకు ఒక కొత్త సిఏఎస్/ఎస్ఎంఎస్ని మార్చి 01, 2024న లేదా ఆ తర్వాత అమలు చేయాలనుకుంటే, పరీక్షించిన సిఏఎస్ మరియు ఎస్ఎంఎస్ సిస్టమ్లను మాత్రమే అమలు చేయాలని ఆర్డర్ జారీ చేసింది. ఇంటర్కనెక్షన్ రెగ్యులేషన్స్, 2017లోని షెడ్యూల్ 9 యొక్క అవసరాలకు అనుగుణంగా అథారిటీచే నియమించబడిన టీఈసి లేదా ఏదైనా ఇతర ఏజెన్సీ ద్వారా గుర్తింపు పొందిన మరియు టీఈసి ద్వారా ధృవీకరించబడిన టెస్టింగ్ ల్యాబ్ ద్వారా అమలు చేయాలి. ఇంకా, డిస్ట్రిబ్యూషన్ ప్లాట్ఫారమ్ ఆపరేటర్లు తమ ప్రస్తుతమున్న వాటిని పొందవలసి ఉంటుంది సిఏఎస్ మరియు ఎస్ఎంఎస్లు 1 మార్చి 2025న లేదా అంతకు ముందు ఇంటర్కనెక్షన్ రెగ్యులేషన్స్, 2017లోని షెడ్యూల్ 9 కింద పేర్కొన్న అవసరాలకు అనుగుణంగా టీఈసి ద్వారా సక్రమంగా పరీక్షించబడిన మరియు ధృవీకరించబడిన సిఏఎస్ మరియు ఎస్ఎంఎస్లకు అప్గ్రేడ్ చేయబడ్డాయి.
ఆర్డర్ కాపీ ట్రాయ్ వెబ్సైట్ లో అందుబాటులో ఉంది. స్పష్టత/సమాచారం కోసం శ్రీ అనిల్ కుమార్ భరద్వాజ్, సలహాదారు  advbcs-2@trai.gov.in లేదా టెలిఫోన్ నంబర్ +91-11-23237922లో సంప్రదించవచ్చు.
ఆర్ధిక వ్యవహారాల మంత్రివర్గ సంఘం
గోధుమ లేదా మెస్లిన్ పిండి తాలూకు ఎగుమతి విధానానికి ఆమోదం తెలిపిన మంత్రిమండలి
ఎగుమతి పరమైనటువంటి ఆంక్షల నుంచి/ నిషేధం నుంచి గోధుమ లేదా మెస్లిన్ పిండి  ని మినహాయించడం కోసం తత్సంబంధి విధానం లో సవరణ కు ఉద్దేశించిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం  సమావేశం ఆమోదాన్ని తెలిపింది.
ప్రభావం:
ఈ ఆమోదం ఇక గోధుమ పిండి ఎగుమతి పైన ఒక ఆంక్ష ను విధించడాని కి అనుమతి ని ఇస్తుంది. ఈ చర్య గోధుమ పిండి ధరల పెరుగుదల ను ఆటంకపరచడం తో పాటు గా సమాజం లోని అత్యంత దుర్భల వర్గాల కు ఆహార భద్రత పరం గా కూడాను పూచీపడగలదు.
అమలు:
డైరెక్టరేట్ జనరల్ ఆఫ్ ఫారిన్ ట్రేడ్  ఈ మేరకు ఒక నోటిఫికేశన్ ను జారీ చేయవలసివుంటుంది.
పూర్వరంగం:
రష్యా మరియు యూక్రేన్ లు గోధుమల ప్రధాన ఎగుమతిదారు దేశాలు గా ఉన్నాయి. ప్రపంచం లో క్రయ విక్రయాలు జరిగేటటువంటి గోధుమలలో నాలుగింట ఒకటో వంతు వాటా రష్యా మరియు యూక్రేన్ లదే. కాగా రష్యా మరియు యూక్రేన్ ల మధ్య ఘర్షణ ప్రపంచ గోధుమల సప్లయ్ చైన్ లో అంతరాయాలకు దారి తీసి భారతదేశం గోధుమలకు డిమాండు అధికం అయిపోయింది. తత్ఫలితం గా, దేశీయ బజారు లో గోధుమల ధరలు హెచ్చాయి. దేశం లో 1.4 బిలియన్ ప్రజల ఆహార భద్రత కు పూచీపడడం కోసం, గోధుమల ఎగుమతి పై ఒక నిషేధాన్ని అమలు చేయాలన్న నిర్ణయాన్ని 2022వ సంవత్సరం మే నెల లో తీసుకోవడమైంది.
అయితే, గోధుమ ఎగుమతి మీద నిషేధం అమలు లోకి తీసుకు వచ్చినందువల్ల , విదేశీ బజారుల లో గోధుమ పిండి కి డిమాండు వృద్ధి చెందడమే కాక భారతదేశం నుంచి గోధుమ పిండి ఎగుమతుల లో 2022వ సంవత్సరం లో ఏప్రిల్ మొదలుకొని జులై మధ్య కాలం లో 2021 వ సంత్సరం లోని సమాన కాలం తో పోల్చితే 200 శాతం మేరకు పెరుగుదల నమోదు అయింది.
అంతర్జాతీయ బజారు లో గోధుమ పిండి తాలూకు డిమాండు అధికం కావడం అనేది దేశీయ బజారు లో గోధుమ పిండి ధర లో గణనీయమైన పెరుగుదల కు దారితీసింది.
ఇంతకు ముందు, గోధుమ పిండి యొక్క ఎగుమతి పైన నిషేధాన్ని గాని లేదా ఎటువంటి ఆంక్షల ను గాని విధించరాదని ఒక విధానం ఉండింది. అందుకని, ఆహార భద్రత కు పూచీ పడడం కోసం మరియు దేశం లో అంతకంతకు ఎగబాకుతున్న గోధుమ పిండి ధరల కు అడ్డుకట్ట వేయడం కోసం గోధుమ పిండి కి సంబంధించిన ఎగుమతి పై నిషేధం/ఆంక్షల నుంచి మినహాయింపు ను ఉపసంహరించడం ద్వారా తత్సంబంధిత విధానం లో ఓ పాక్షిక సవరణ అవసరపడింది.
(
ఆరోగ్య, కుటుంబ సంక్షేమ మంత్రిత్వ శాఖ
ఒక్క రోజులోనే కోటి కొవిడ్ టీకా డోసులు అందించి రికార్డు సృష్టించిన భారత్
62 కోట్ల డోసులు దాటిన భారతదేశ కొవిడ్-19 టీకా కార్యక్రమం
97.56 శాతానికి చేరిన రికవరీ రేటు
గత 24 గంటల్లో 46,759 కొత్త కేసులు నమోదు
మొత్తం కేసుల్లో క్రియాశీల కేసులు  1.10 శాతం
రోజువారీ పాజిటివిటీ రేటు  గత 33 రోజులుగా 3 శాతం కంటే తక్కువ
దేశవ్యాప్తంగా ఒక్క రోజులోనే కోటి కొవిడ్ టీకా డోసులను అందించి, భారత్ రికార్డు సృష్టించింది. గత 24 గంటల్లో 1,03,35,290 డోసులు ఇచ్చారు. ఈ రోజు ఉదయం 7 గంటల వరకు తాత్కాలిక సమాచారం ప్రకారం 62.29 కోట్లను  టీకా కార్యక్రమం అధిగమించింది. 67,19,042 సెషన్ల ద్వారా ఇది సాధ్యమైంది.
ఈ రోజు ఉదయం 8 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
1,03,56,871
|
|
రెండో డోసు
|
|
83,25,399
|
|
ఎఫ్ఎల్డబ్ల్యూలు
|
|
మొదటి డోసు
|
|
1,83,16,341
|
|
రెండో డోసు
|
|
1,29,59,237
|
|
18-44 ఏళ్ల వారు
|
|
మొదటి డోసు
|
|
23,84,30,359
|
|
రెండో డోసు
|
|
2,46,73,492
|
|
45-59 ఏళ్ల వారు
|
|
మొదటి డోసు
|
|
12,80,70,436
|
|
రెండో డోసు
|
|
5,23,07,413
|
|
60 ఏళ్లు పైబడినవారు
|
|
మొదటి డోసు
|
|
8,57,02,692
|
|
రెండో డోసు
|
|
4,38,46,894
|
|
మొత్తం
|
|
62,29,89,134
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 31,374 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,18,52,802కు పెరిగింది.
దేశవ్యాప్త రికవరీ రేటు 97.56 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 62వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 46,759 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,59,775. దేశంలోని మొత్తం పాజిటివ్ కేసుల్లో ఇది 1.10 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 17,61,110 పరీక్షలు చేశారు. దేశవ్యాప్తంగా ఇప్పటివరకు 51.68 కోట్ల  పరీక్షలు నిర్వహించారు.
వారపు పాజిటివిటీ రేటు 2.19 శాతంగా ఉంది. గత 64 రోజులుగా 3 శాతం కంటే తక్కువగా నమోదయింది. రోజువారీ పాజిటివిటీ రేటు 2.66 శాతంగా ఉంది. గత 33 రోజులుగా రోజువారీ పాజిటివిటీ రేటు 3 శాతం కంటే తక్కువగా, వరుసగా 82 రోజులుగా 5 శాతం కంటే తక్కువగా నమోదయింది.
విద్యుత్తు మంత్రిత్వ శాఖ
"ఆజాదీ-కా-అమృత్-మహోత్సవ్" లో భాగంగా వారణాసి లో "బిజిలీ ఉత్సవ్" నిర్వహించిన - ఆర్.ఈ.సి.
స్వాతంత్య్రం వచ్చి 75 సంవత్సరాలైన సందర్భంగా నిర్వహిస్తున్న 'ఆజాదీ-కా-అమృత్-మహోత్సవ్' వేడుకల్లో భాగంగా, విద్యుత్ మంత్రిత్వ శాఖ ఆధ్వర్యంలోని ప్రభుత్వ రంగ మౌలిక సదుపాయాల ఆర్ధిక సహకార సంస్థ ఆర్.ఈ.సి. లిమిటెడ్ ఉత్తరప్రదేశ్ లోని వారణాసిలోని కర్సాడ సబ్-స్టేషన్ లో ‘బిజిలీ ఉత్సవ్’ను నిర్వహించింది. ఈ కార్యక్రమాన్ని, ఆర్.ఈ.సి. మరియు పి.యు.వి.వి.ఎన్.ఎల్. సంస్థలకు చెందిన ఇతర అధికారుల సమక్షంలో, ఆర్.ఈ.సి. సీనియర్ సి.పిఎం., శ్రీ ఎన్.కె. మౌర్య, మరియు ఆర్.ఈ.సి. సీనియర్ జనరల్ మేనేజర్ శ్రీ డి.కె. గుప్త తో కలిసి, వారణాసి లోని పూర్వాంచల్ విద్యుత్ వితరణ్ నిగమ్ లిమిటెడ్ , డైరెక్టర్ , శ్రీ పి.పి. సింగ్ ప్రారంభించారు. బచ్చావ్-గ్రామ్ ప్రధాన్, శ్రీ రామ చరిత్ర; ఉన్వావ్- గ్రామ్ పధాన్, శ్రీ మున్నాలాల్ పటేల్; కర్సాడ- గ్రామ్ పధాన్, శ్రీ మహేంద్ర పటేల్ వంటి అనేక మంది ప్రముఖులు కూడా ఈ కార్యక్రమంలో పాల్గొన్నారు.
పి.యు.వి.వి.ఎన్.ఎల్., డైరెక్టర్ , శ్రీ పి.పి. సింగ్ ఈ సందర్భంగా మాట్లాడుతూ, విద్యుత్ ప్రయోజనాల గురించి; గ్రామీణ ప్రాంతాల్లో విద్యుద్దీకరణ సమయంలో ఎదురైన సవాళ్ల గురించి; విద్యుత్ సరఫరా సౌకర్యం లభించిన తర్వాత జీవన నాణ్యత ఎలా మెరుగుపడింది మొదలైన విషయాల గురించి, ప్రత్యకంగా వివరించారు. కాగా, ఈ కార్యక్రమంలో సౌభాగ్య యోజన ద్వారా ప్రయోజనం పొందిన అనేక మంది లబ్ధిదారులు పాల్గొని, తమ అనుభవాలను పంచుకున్నారు.
గ్రామస్తులను భాగస్వాములను చేస్తూ, వీధి నాటకాలు, జానపద గేయాలు, వంటి పలు సాంస్కృతిక కార్యక్రమాలు నిర్వహించారు. వీటితో పాటు వివిధ ప్రభుత్వ కార్యక్రమాలపై క్విజ్ పోటీలు నిర్వహించారు. ప్రజలకు విజ్ఞానాన్ని అందించడం కోసం, విద్యుత్ వినియోగం, బిల్లింగ్, ఇంధన సామర్థ్యం మొదలైన వాటిపై అవగాహన కల్పించారు. పోటీల్లో గెలుపొందిన విజేతలకు ఎల్.ఈ.డీ. బల్బులను బహుమతులు గా పంపిణీ చేయడంతో ఈ ‘బిజిలీ ఉత్సవ్’కార్యక్రమం విజయవంతంగా ముగిసింది.
పెద్ద సంఖ్యలో ప్రజలు ఈ కార్యక్రమానికి హాజరు కావడంతో, సామాజిక దూరం, మాస్కులు ధరించడం వంటి అన్ని కోవిడ్ భద్రతా నియమ, నిబంధనలను తప్పకుండా పాటించే విధంగా చర్యలు తీసుకోవడం జరిగింది. అదేవిధంగా, హాజరైన వారందరికీ మాస్కులు కూడా పంపిణీ చేశారు.
ఆర్.ఈ.సి. లిమిటెడ్ గురించి:
ఆర్.ఈ.సి. లిమిటెడ్ అనేది భారతదేశం అంతటా విద్యుత్ రంగానికి ఆర్ధిక సహకారం, అభివృద్ధిపై దృష్టి సారించే నవరత్న ఎన్.బి.ఎఫ్.సి. 1969లో స్థాపించబడిన ఆర్.ఈ.సి. లిమిటెడ్ తన కార్యకలాపాలలో యాభై సంవత్సరాలు పూర్తి చేసుకుంది. రాష్ట్ర విద్యుత్ బోర్డులు, రాష్ట్ర ప్రభుత్వాలు, కేంద్ర / రాష్ట్ర విద్యుత్ వినియోగాలు, స్వతంత్ర విద్యుత్ ఉత్పత్తి దారులు, గ్రామీణ విద్యుత్ సహకార సంఘాలు, ప్రైవేట్ రంగ వినియోగాలకు ఈ సంస్థ ఆర్థిక సహాయాన్ని అందిస్తుంది. దీని వ్యాపార కార్యకలాపాలు పూర్తి విద్యుత్ రంగ విలువను పెంచే ఉత్పత్తి, ప్రసారం, పంపిణీ, పునరుత్పాదక శక్తి విభాగాలకు చెందిన వివిధ ప్రాజెక్ట్ లతో ముడిపడి ఉన్నాయి. ఆర్.ఈ.సి. నిధులు భారతదేశంలోని ప్రతి నాల్గవ బల్బును ప్రకాశింపజేస్తున్నాయి.
ఆర్థిక మంత్రిత్వ శాఖ
టుటికోరిన్ తీరం వద్ద రూ. 31.67 కోట్ల విలువైన 18.1 కిలోల అంబర్గ్రిస్ను స్వాధీనం చేసుకున్న డిఆర్ఐ
దేశంలోని వృక్ష, జంతుజాలానికి ముప్పుగా ఉన్న అంబర్గ్రిస్  అక్రమ రవాణా ముఠా రాకెట్ను డైరెక్టొరేట్ ఆఫ్ రెవెన్యూ ఇంటెలిజెన్స్  ఛేదించి, అక్రమ మార్కెట్లో సుమారు రూ. 31.67 కోట్ల విలువ చేసే 18.1 కిలోల అంబర్గ్రిస్ను ట్యుటికోరిన్ తీరం వద్ద నుంచి స్వాధీనం చేసుకుంది.
టుటికోరిన్లోని హార్బర్ బీచ్ తీరం సమీపం నుంచి శ్రీలంకకు 18..05. 2023 రాత్రి సముద్ర మార్గం ద్వారా భారత్ నుంచి అంబర్గ్రిస్ను అక్రమ రవాణా చేసేందుకు ప్రయత్నిస్తున్న ఒక ముఠాకు సంబంధించి సేకరించిన నిర్ధిష్ఠ ఆధారం సహాయంతో, డిఆర్ఐ అధికారులు ఐదుగురు వ్యక్తులు ప్రయాణిస్తున్న ఒక వాహనాన్ని ఆపి, వాహనం ముందు సీటు నుంచి 18.1 కిలోల అంబర్గ్రిస్ ను స్వాధీనం చేసుకున్నారు. వాహనంలోని వ్యక్తులు తాము అక్రమరవాణాకు ప్రయత్నిస్తున్నట్టు అంగీకరించారు
అంబర్గ్రిస్ అనేది. స్పెర్మ్ వేల్  ఉత్పత్తి. ఈ తిమింగళాలు వన్యప్రాణ సంరక్షణ చట్టం,1972, షెడ్యూలు II కింద జాబితాలో ఉన్న ఒక రక్షిత జాతి, కనుక దానిని స్వాధీనంలో ఉంచుకోవడం/ రవాణా/ ఎగుమతి చేయడం అన్నవి నిషిద్ధం.కనుక, అంబర్గ్రిస్తో పాటుగా నిషేధిత వస్తువును రవాణా చేస్తున్న వాహనాన్ని స్వాధీనం చేసుకున్నారు.
ఇటువంటి అక్రమ రవాణా ప్రయత్నాల నుంచి వృక్ష జంతుజాలాన్ని కాపాడేందుకు, పరిరక్షించే కృషిలో భాగంగా డిఆర్ఐ కోస్తా ప్రాంతాలలో తన నిఘాను, పర్యవేక్షణను తీవ్రతరం చేసింది. గత రెండేళ్ళలో, టుటికోరిన్ తీరం నుంచి అక్రమంగా దేశం నుంచి తరలించేందుకు ప్రయత్నిస్తున్న ముఠాల నుంచి అంతర్జాతీయ మార్కెట్లో రూ. 54 కోట్ల విలువైన సుమారు 40.52 కిలోల అంబర్గ్రిస్ను డిఆర్ఐ స్వాధీనం చేసుకుంది.
అంబర్గ్రిస్ను అక్రమరవాణా చేసే ప్రయత్నంలో క్రియాశీలకంగా నిమగ్నమై ఉన్న కేరళ, తమిళనాడుకు చెందిన నలుగురు వ్యక్తులను అరెస్టు చేసి, జ్యుడిషియల్ కస్టడీకి తరలించారు.
తదుపరి విచారణ పురోగతిలో ఉంది.
ప్రధాన మంత్రి కార్యాలయం
ఎన్ఎబిహెచ్ గుర్తింపు నుఅందుకొన్నందుకు గాను ఎఐఐఎమ్ఎస్ నాగ్ పుర్ యొక్క జట్టు కు అభినందనల ను తెలిపినప్రధాన మంత్రి
ఎన్ఎబిహెచ్ గుర్తింపు ను అందుకొన్న ఒకటో ఎఐఐఎమ్ఎస్ గా నిలచినందుకు గాను ఎఐఐఎమ్ఎస్ నాగ్ పుర్ జట్టు కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
ఎఐఐఎమ్ఎస్ నాగ్ పుర్ చేసిన ఒక ట్వీట్ ను ప్రధాన మంత్రి శేర్ చేస్తూ,
‘‘ఈ కార్యాన్ని సాధించినందుకు గాను @AIIMSNagpur యొక్క జట్టు కు అభినందన లు; మీరు నాణ్యమైనటువంటి ఆరోగ్య సంరక్షణ సేవల ను అందజేయడం లో ఒక ప్రమాణాన్ని స్థాపించారు.’’ అని ఒక ట్వీట్ లో పేర్కొన్నారు.